als_Latn dik_Latn sag_Latn
Skuadra e Renovës ka zhgënjyer me paraqitjen e saj në ndeshjen e parë të xhiros së dytë në fazën e parakualifikimeve për Kupën e Europës, pasi ka pësuar humbje me rezultat 2:0 ndaj Gomelit të Bjellorusisë.
Pjesa e parë filloi furishëm për miqtë nga Bjellorusia, të cilët rrezikuan me anë të Levitskit ‘2 dhe Platonov ’3. Tetovarët u kundërpërgjigjen me anë të Gafurrit ‘9, i cili qe edhe rasti më i volitshëm për Renovën.
Luhej minuta e 20-të kur miqtë shënuan me anë të Demidovich, duke kaluar skuadrën e Gomelit në epërsi prej 1:0. Vetëm 5 minuta më vonë, përsëri Voronkov i mysafirëve gjendet përballë një rasti ideal, por nuk godet në cak.
Minuta e 39-të, Gomel shënon me anë të Nowak, për ti dërguar skuadrat në pushim me epërsi bindëse prej 2:0.
Pjesa e dytë nisi me dy zëvendësime tek tetovarët, në lojë u inkuadruan Asani dhe Ismaili në vend të Ristov-it respektivisht Pandev-it.
Skuadra e Gomel-it më tepër mbrohej dhe rrezikonte përmes kundërsulmeve, ndërsa tetovarët rrezikuan nëpërmjet Ismailit ’69 dhe Bajramit ’78 por pa sukses.
Me këtë rezultat të arritur në shtëpi , skuadra e Renovës e ka shumë të vështirë rrugën për kualifikim , ndërsa që bjellorusët janë vetëm një hap larg kualifikimit për na raundin e tretë të Kupës së Europës.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn eng_Latn